देशका संरचना फेरिएका छन्। हिजोका शहीद दिवस स्थानीय जनप्रतिनिधिविहीन अवस्थामा मनाइएका थिए। अब देशले जनप्रतिनिधि पाएको छ। तीनका घैंटामा समयमै घाम लागून्। शहीदको सम्मान भनेर शहीदलाई फाल्दै पुनः गाढ्दै गर्ने संस्कारको अन्त्य होस्। हिजो हामीले जान्दाबुझ्दा देश र जनताको हितको लागि जीवन उर्त्र्सग गर्ने व्यक्ति नै वास्तविक शहीद हो। तर नेपाल यस्तो देश हो जहाँ जसरी जो मरे पनि शहीद बन्ने अवसर प्राप्त गरेका छन्। वास्तवमा अन्यायमा परेका सबै संरचना, घर परिवार, व्यक्ति र समाज एक अर्थमा आफैमा शहीद हुन्। यो शहीद दिवसले सच्चा शहीदको सम्मान गर्ने परम्पराको जग बसाल्न सकोस्। शहीदप्रति श्रद्धासुमन र शहीद बनाउनेमा सद्बुद्धी पलाओस् यही कामना।
